Skolerne i Aalborg Kommune får nu mulighed for at undervise i fag som engelsk, historie og samfundsfag allerede fra 1. klasse.

Skole- og Kulturudvalget i Aalborg Kommune besluttede tirsdag, at kommunens skoler i fremtiden skal have mulighed for at undervise i fag som engelsk og samfundsfag allerede fra 1. klasse. Folkeskoleloven blev ændret den 1. august, så det nu er op til den enkelte skole at bestemme, om eleverne skal have tidligere undervisning i nogle af fagene end det er tilfældet nu. Der afsættes dog ikke ekstra ressourcer til opgaven og den enkelte skole skal stadig fortsætte undervisningen i fagene på de klassetrin hvor det hidtil har været obligatorisk. Formand for skole- og kulturudvalget, Anne-Dorthe Krog, tror, at det er de færreste skoler, der vil benytte sig af muligheden.